Marja Rislakki

Marja Katriina Rislakki (o.s. Nieminen; s. 17. toukokuuta 1956 Helsinki) on suomalainen diplomaatti. Rislakki valmistui diplomi-insinööriksi Teknillisestä korkeakoulusta vuonna 1982 ja aloitti ulkoministeriön palveluksessa vuonna 1983.Uusi päällikkö Suomen EU-edustustoon sekä sivuakkreditointeja. Ulkoasiainministeriö 10.2.2017. Viitattu 2.4.2017.

Rislakki toimi Suomen Kiinan-suurlähettiläänä Pekingssä 1. lokakuuta 2015 lähtien ja siirtyi 1. syyskuuta 2017 Suomen EU-edustuston päälliköksi.Uusi suurlähettiläs Pekingiin sekä sivuakkreditoinnit Slovakiaan ja Ghanaan. Ulkoasiainministeriö 10.7.2015. Viitattu 2.4.2017. 

Hän on toiminut aiemmin Suomen EU-edustustossa pysyvän edustajan sijaisena ja suurlähettiläänä, jolloin hän vastasi Coreper 1 -asioista. Hän on hoitanut EU-edustustossa myös EU:n laajentumiseen liittyvien neuvottelujen valmistelua. Suomen suurlähetystöissä hän on palvellut Madridissa, Lontoossa ja Brysselissä.

Kotimaasta käsin Rislakki on työskennellyt ulkoministeriön ensimmäisenä kybersuurlähettiläänä sekä useissa tehtävissä esimerkiksi kauppapoliittisten ja EU-asioiden parissa. Ulkoministeriön Amerikan ja Aasian osastolla hän on toiminut Pohjois-Amerikan yksikön päällikkönä. Rislakki on toiminut työ- ja elinkeinoministeriössä, jossa hän oli vuosina 2013–2014 elinkeinoministeri Jan Vapaavuoren valtiosihteerinä.Kybersuurlähettiläs katsoo kokonaisuuksia.  Ulkoministeriö 1.10.2014. Viitattu 2.4.2017.

 Lähteet 

Luokka:Suomen suurlähettiläät
Luokka:Elävät henkilöt
Luokka:Vuonna 1956 syntyneet
Luokka:Suomalaiset valtiosihteerit